ด่วน! “กทม.” สั่งร้านค้าปิดบริการเที่ยงคืน-ตี 5 คุมเข้ม “โควิด-19” ดีเดย์คืนนี้
ด่วน! "กทม." สั่งร้านค้าทุกประเภท ปิดบริการเที่ยงคืนถึงตีห้า ดีเดย์คืนนี้
ด่วน! "กทม." สั่งร้านค้าทุกประเภท ปิดบริการเที่ยงคืนถึงตีห้า ดีเดย์คืนนี้
1 เม.ย. 2563

พล.ต.อ.อัศวิน ขวัญเมือง ผู้ว่าราชการกรุงเทพมหานคร (กทม.) กล่าวถึงผลการประชุมคณะกรรมการโรคติดต่อกรุงเทพมหานคร ครั้งที่ 7/2563 ว่า ที่ประชุมมีมติจะออกประกาศ กทม.เพิ่มเติมภายในเย็นวันนี้ (1 เม.ย.63)​
โดยจะให้ร้านค้าทุกประเภท รวมถึงรถเข็น รถขายอาหารข้างทาง ปิดการให้บริการตั้งแต่เวลา 24.00-05.00 น. เพื่อคุมเข้มสถานการณ์โควิด-19 โดยให้มีผลตั้งแต่คืนนี้ และได้ประสานเจ้าหน้าที่ตำรวจนครบาลตั้งด่านตรวจทั่ว กทม. เป็นที่เรียบร้อย
อย่างไรก็ตาม พล.ต.อ.อัศวิน ยืนยันว่ายังไม่มีแผนจะประกาศเคอร์ฟิวในพื้นที่ กทม.แต่อย่างใด